Durant li 41 annus sequent, Tchecoslovakia ha esset un state communistic intra li Bloc Oriental. Li guvernament communistic ha completmen nationalisat li medies de production e it ha etablisset un economie planificat. Li economie ha crescet rapidmen durant li 1950im e 1960im annus, ma it ha devenit plu lent durant li 1970im annus con problemas crescent in li 1980im annus. Li clima polític ha esset tre repressiv durant li 1950im annus (includent processes polític númerosi), ma it ha devenit plu apert e tolerant in li 1960im annus, con cúlmine durant li Verne de Praha (1968), quande Alexander Dubček ha provat crear ""socialisme con un facie human"" e forsan mem introducter polític pluralisme. To ci ha esset fortiatmen finit per invasion del Pacte de Warszawa in li 21im de august 1968.